গোলাম সারোয়ার, ১৮ জুন, এবিনিউজ : মধ্যযুগের বাংলার এক মহান কবি বড়ু চণ্ডীদাস বলে গিয়েছেন মানব ইতিহাসের সর্বশ্রেষ্ঠ বাণী, ‘সবার উপরে মানুষ সত্য, তাহার উপরে নাই’। এই বাণী তাঁর জন্মের আগে কিংবা পরে মানব ইতিহাসের সর্বকালেই প্রাসঙ্গিক এবং বর্তমানে সভ্যতার এই নাজুক সময়ে এটি আরো ব্যাপক প্রাসঙ্গিক। বাঙালীর বিশ্বকে দেওয়ার মতো এটিই সম্ভবত সবচেয়ে দরকারী ম্যাসেজ। মানব ইতিহাসে বাঙালীর আরো বহু অবদান আছে। তবে গত শতাব্দী থেকে বিশ্বকে বাঙালী তথা ভারতীয় উপমহাদেশ যা দিতে পেরেছে তার ভিতরে সবচেয়ে বড় দান হলো রবীন্দ্রনাথের চিন্তা।